TYÖRYHMÄN ASETTAMINEN

Asettaminen
	
	Valtioneuvoston kanslia on tänään asettanut työryhmän selvittämään kriisi- ja poikkeusolojen viestintäohjeiden uudistamista.  

Toimikausi
	
	1.1.2006 – 31.3.2007  

Taustaa

Vuoden 2003 tiedotusohje täydentää valtioneuvoston kanslian keväällä 2002 antamaa valtionhallinnon viestintäsuosituksen poikkeusolojen tiedotuksen yleisohjetta. Poikkeusolojen tiedotusohje korostaa tiedotuksen koordinointia koko valtionhallinnossa, kunkin viranomaisen vastuuta toimialaansa koskevasta tiedotuksesta ja siihen varautumisesta sekä tiedotusta tukevan poikkeusolojen tutkimus- ja yhteistoiminnan merkitystä. 

Aasian hyökyaaltokatastrofin jälkeen tehdyt sekä presidentti Martti Ahtisaaren johtaman tutkintalautakunnan että Helsingin yliopiston viestinnän tutkimuskeskuksen selvitykset nostivat esille tarpeen tehostaa viestinnällistä varautumista kriiseihin valtionhallinnossa. Myös vuoden 2005 valtionhallinnon valmiusharjoituksessa kävi ilmi, että viestinnän merkitys tulevien kriisien ja poikkeusolojen hoitamisessa on hyvin keskeistä. Samalla havaittiin, ettei nykyinen ohjeistus ole kaikilta osin enää ajan tasalla. 

Tehtävä

Työryhmän tehtävänä on selvittää miltä osin nykyinen kriisi- ja poikkeusolojen viestintää koskeva ohjeistus edellyttää uudistamista ja laatia esitys valtionhallinnon kriisi- ja poikkeusolojen viestintäohjeeksi. 

Uudessa viestintäohjeessa on huomioitava käynnissä oleva valmiuslain uudistamisprosessi, yhteiskunnan elintärkeiden toimintojen turvaamisen strategian päivittäminen sekä verkkopalveluiden käyttöä kriisitilanteissa selvittäneen työryhmän ehdotukset. Lisäksi viestintäohjeen laadinnassa otetaan huomioon valtioneuvoston kanslian ohje tehostetusta viestinnästä valtioneuvostotasolla sekä valtionhallinnon viestinnän seuranta- ja arviointijärjestelmä. 

Organisointi

Puheenjohtaja

Asko Mattila	valtioneuvoston viestintäjohtaja, valtioneuvoston kanslia

Jäsenet

Erja Tikka				yksikön päällikkö, ulkoasianministeriö
Jyrki Iivonen				viestintäjohtaja, puolustusministeriö
Kaija Uusisilta				viestintäpäällikkö, sisäasiainministeriö
Katariina Kivistö			viestintäjohtaja, liikenne- ja viestintäministeriö
Tarja Tamminen 		apulaistiedotuspäällikkö, sosiaali- ja terveysministeriö
Päivi Paasikoski 			tiedotuspäällikkö, valtioneuvoston kanslia
Matti Saarelainen			erityisasiantuntija, valtioneuvoston kanslia

Sihteerit

	Olli Haapa-Aho			apulaistiedotuspäällikkö, valtioneuvoston kanslia	
	Petri Kekäle 				tiedottaja, puolustusministeriö

Työryhmän sihteerit vastaavat siitä, että selvitystyön asiakirjat tulevat rekisteröidyksi HAREen. Sihteerit huolehtivat asiakirjojen seulomisesta, järjestämisestä ja luovuttamisesta valtioneuvoston kanslian kirjaamoon arkistoitavaksi.

		Työryhmän ohjausryhmänä toimii ministeriöiden viestintäjohtajakokous. 

Kustannukset

Työ tehdään virkatyönä. Kokouspalkkioita ei makseta. Valtioneuvoston kanslia maksaa työryhmän ja sen kuulemien asiantuntijoiden matkakustannukset valtion matkustussäännön mukaisesti. Asiantuntijoiden mahdollisista palkkioista on tehtävä erikseen asianmukaiset valtioneuvoston kanslian päätökset.  

Työryhmä ei voi tehdä valtioneuvoston kansliaa sitovia tilauksia eikä muita sopimuksia, kuten konsulttitoimeksiantoja, toimitilojen vuokraamista tai materiaalihankintoja ilman valtioneuvoston kanslian hyväksymistä.

Työryhmän mahdolliset kokous- tai tutustumismatkat säännöllisen kokouspaikkakunnan ulkopuolelle edellyttävät valtioneuvoston kanslian lupaa.

Mietintöjen ja muiden julkaisujen painosmäärät, ulkoasu ja jakelu on selvitettävä etukäteen valtioneuvoston kanslian kanssa. 

Valtiosihteeri				 	Risto Volanen 

Hallintojohtaja				Auni-Marja Vilavaara		 								 

JAKELU 	

		Työryhmän puheenjohtaja, jäsenet ja sihteerit

TIEDOKSI

Ministeriöt 
		HARE
		VNK HKY 
		VNK kirjaamo